Dimachai
Dimachai (gr. di- 'du' + gr. mache 'kova') – senovės Makedonijos kavaleristai, kurie prireikus kaudavosi ir pėsti. Jų šarvai būdavo sunkesni nei paprastų kavaleristų (hetairų), bet lengvesni nei reguliariųjų sunkiųjų pėstininkų (pežetairų). Kiekvieną dimachą lydėdavo tarnas, kuris prižiūrėdavo žirgą, kai dimachas veikdavo pėsčias. Manoma, kad šią kariuomenės rūšį įvedė Aleksandras Didysis.